
Nr.  8257 din 19.07.2023 
REFERAT DE APROBARE
la proiectul de hotărâre privind aprobarea participării Municipiului Marghita la Programul  de interes județean ”ÎMPREUNĂ PENTRU UN JUDEȚ CURAT” și derularea acțiunilor necesare implementării programului

O.G. nr. 21/2002 privind gospodărirea localităţilor urbane şi rurale cu modificările şi completările ulterioare stabileşte obligaţiile şi răspunderile care revin autorităţilor administraţiei publice locale, instituţiilor publice, operatorilor economici şi persoanelor fizice şi juridice pentru buna gospodărire a localităţilor, pentru instaurarea unui climat de ordine şi curăţenie pe teritoriul acestora.

În îndeplinirea atribuţiilor ce le revin consiliile locale şi primarii pot adopta şi dispune măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.
În acest sens , ţinând cont de Hotărârea Consiliului Judeţean nr. 314 din 29 noiembrie 2021 privind aprobarea programului de interes judeţean „Impreună pentru un judeţ curat” am dezvoltat şi implementat politici active de organizare şi menţinere a curăţeniei pe raza teritorială a Municipiului Marghita 
Dintre acestea enumerăm următoarele:

 -    Hotărârea Consiliului Local nr.51 din 31 martie 2021 privind stabilirea, de către aparatul de specialitate al primarului , a condiţiilor de impunere a supraimpozitării pentru terenurile neîngrijite de pe raza unităţii administrativ-teritoriale a municipiului Marghita, cu front la drumurile publice modernizate 
-    Hotărârea Consiliului Local Marghita nr. 133 din 21.08.2020 privind darea în administrare prin modalitatea gestiunii directe a Serviciului public de salubrizare stradală a activităţii de măturat, spălat, stropire şi întreţinere a căilor publice a municipiului Marghita către operatorul Serviciul Public de Alinentare cu Apă, Canalizare, Salubritate Marghita 

-   
Hotărârea Consiliului Local Marghita nr. 211 din 28.10.2021 pentru aprobarea Regulamentului privind obligaţiile şi responsabilităţile  care revin  instituţiilor publice, agenţilor economici, celorlalte personae juridice, precum şi cetăţenilor, pentru buna gospodărire a Municipiului Marghita potrivit prevederilor Ordonanţei Guvernului nr. 21/2002 cu modificările şi completările ulterioare      

Având în vedere cele de mai sus am considerat că suntem eligibili în aplicarea   si accesarea Programului de interes județean ”BIHOR, UN JUDEȚ CURAT” , PROGRAM promovat de Consiliul Judeţean Bihor
PROGRAMUL, se derulează în  perioada 01.01.2022 – 31.12.2024 şi este destinat exclusiv autorităților publice locale din județ. În scopul susținerii programului, Consiliul Județean Bihor are alocat  anual  suma de 500.000 Euro, sumă destinată autorităților locale care se înscriu în Program și care își aduc o contribuție semnificativă la atingerea scopului programului. 

Cuantumul sprijinului financiar de care poate beneficia o autoritate publică locală înscrisă în Program este cuprinsă între minim 15.000 Euro și maxim 50.000 Euro, sumă care poate fi folosită exclusiv în scopul achiziționării unor utilaje necesare acțiunilor de curățenie/igienizare în localitate sau achitării serviciilor unor operatori economici care prestează activitățile la care fac obiectul Programului.
In acest sens am adresat Consiliului Judeţean Bihor o solicitare pentru finanţarea achiziţionării  unui utilaj de defrişat pentru curăţarea şi igienizarea terenurilor  obtinând alocarea sumei de 220 mii lei prin Hotărârea Consiliului Judeţean nr.164 din 26 iunie 2023 
Potrivit procedurii, în scopul derulării programului, între autoritatea județeană și autoritatea publică locală solicitantă, urmează a se încheia un Contract de asociere aprobat de Consiliul Local odată cu aprobarea participării Municipiului Marghita la Programul de interes judeţean „ Impreună pentru un judeţ curat” 
     Față de cele mai sus precizate,    

PROPUN:
Consiliului Local Marghita 
Adoptarea proiectului de hotărâre privind aprobarea participării Municipiului Marghita la Programul de interes județean ”ÎMPREUNĂ PENTRU UN JUDEȚ CURAT” și derularea acțiunilor necesare implementării programului.

              Primar

Marcel Emil SAS ADASCALITII 

2

